**HIRDETMÉNY**

**LAKOSSÁGI FÓRUM**

**ZALAKAROS VÁROS HÉSZ MÓDOSÍTÁS**

anyagának ismertetése

Tájékoztatom a lakosságot, hogy Zalakaros Város Önkormányzati Képviselő-testülete 2018. augusztus 16-án határozatban döntött arról, hogy kezdeményezi a település szabályozási tervének és helyi építési szabályának módosítását az alábbiak szerint:

* Megengedett legnagyobb beépítettség módosítása a Sport utcai Vénusz Hotel (hrsz.: 299) területét érintően

A tervek módosításának véleményezését a 314/2012. (XI.08.) Kormányrendelet (Továbbiakban: kormányrendelet) 41.§ szerinti **egyszerűsített eljárás**sal kívánja megvalósítani.

**Lakossági fórumot**

**2018. november 30-án (péntek) 17.00 órakor**

tartjuk **a CIVIL HÁZ** közösségi helyiségében.

(8749 Zalakaros, Hegyalja út 40.)

A fórumon rövid tájékoztatás keretében bemutatásra kerül a település szabályozási tervének és helyi építési szabályának módosítási anyaga.

**A település szabályozási tervének és helyi építési szabályának módosítás anyaga** **megtekinthető 2018. november 21-től - munkaidőben - a Zalakarosi Közös Önkormányzati Hivatalban** (8749 Zalakaros, Gyógyfürdő tér 1.),

**valamint letölthető a** <https://onkormanyzat.zalakaros.hu/lakossagi-tajekoztatok> **honlapról**.

Kérjük, jelenlétükkel tiszteljék meg a fórumot, véleményezzék az elkészült anyagot!

Zalakaros, 2018. november 21.

Novák Ferenc

Zalakaros Város polgármester